# Euroopan unionin C 254A/19.

| | ISSN 1977-1053 |
| --- | --- |
| Euroopan unionin
  virallinen lehti | C 254A |
| | |
| Suomenkielinen laitos | Tiedonantoja ja ilmoituksia | 66. vuosikerta19. heinäkuu 2023 |

ISSN 1977-1053

Euroopan unionin

virallinen lehti

C 254A

Suomenkielinen laitos

Tiedonantoja ja ilmoituksia

66. vuosikerta19. heinäkuu 2023

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Unionin tuomioistuin |
| 2023/C 254 A/01 | Ilmoitus todistuksiin ja kokeisiin perustuvasta avoimesta kilpailusta nro CJ 238/21 – Irlanninkielinen yksikön päällikkö (AD 12), oikeudellisen kääntämisen ala | 1 |

Sisältö

Sivu

V   Ilmoitukset

HALLINNOLLISET MENETTELYT

Unionin tuomioistuin

2023/C 254 A/01

Ilmoitus todistuksiin ja kokeisiin perustuvasta avoimesta kilpailusta nro CJ 238/21 – Irlanninkielinen yksikön päällikkö (AD 12), oikeudellisen kääntämisen ala

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Unionin tuomioistuin

| 19.7.2023 | FI | Euroopan unionin virallinen lehti | CA 254/1 |
| --- | --- | --- | --- |

19.7.2023

FI

Euroopan unionin virallinen lehti

CA 254/1

---

ILMOITUS TODISTUKSIIN JA KOKEISIIN PERUSTUVASTA AVOIMESTA KILPAILUSTA NRO CJ 238/21

Irlanninkielinen yksikön päällikkö (AD 12), oikeudellisen kääntämisen ala

(2023/C 254 A/01)

Euroopan unionin tuomioistuin järjestää todistuksiin ja kokeisiin perustuvan avoimen kilpailun sellaisen varallaololuettelon laatimiseksi, jolta unionin tuomioistuin Luxemburgissa voi rekrytoida monikielisyyden pääosastoon irlannin kielen oikeudellisen kääntämisen yksikön päällikön. Tämä kilpailu järjestetään Euroopan unionin henkilöstösääntöjen 29 artiklan 1 kohdan perusteella.

Tässä ilmoituksessa vahvistetaan sitovat oikeudelliset puitteet, joita sovelletaan tässä valintamenettelyssä.

Euroopan unionin tuomioistuimen monikielisyyden pääosasto vastaa siitä, että unionin tuomioistuinten kielijärjestelyä noudatetaan sekä menettelyissä (kirjallinen ja suullinen vaihe) että oikeuskäytäntöä julistettaessa ja julkaistaessa. Monikielisyyden pääosasto koostuu kahdesta kielipalvelusta, eli yhtäältä oikeudellisen kääntämisen palvelusta, johon kuuluu kaksi osastoa, joiden alaisuudessa on 24 kieliyksikköä, jotka edustavat kukin yhtä virallista kieltä, ja toisaalta tulkkauspalvelusta, jossa tulkkausosastoon kuuluu 22 ”tulkkauskoppia” eli tulkkausryhmää, jotka puolestaan jakautuvat kolmeen yksikköön. Monikielisyyden pääosastossa on kolme toiminnallista yksikköä, jotka tarjoavat tukea yksiköille tai tulkkauskopeille useilla aloilla, kuten ulkoistetun kääntämisen hallinnoinnin, monikielisyyden työkalujen, käännösten tai istuntojen suunnittelun sekä oikeuskäytännöstä tiedottamisen tai oikeuskäytännön julkaisun alalla. Se käyttää lisäksi lukuisien freelance-toimijoiden palveluja.

Oikeudellisen kääntämisen yksiköt vastaavat unionin tuomioistuimen ja unionin yleisen tuomioistuimen käsittelemien ja laatimien oikeudellisten asiakirjojen kääntämisestä. Ne takaavat siten menettelyjen moitteettoman kulun ja oikeuskäytännön monikielisen julkaisemisen sekä mahdollistavat sen, että kaikilla unionin kansalaisilla on oikeus saattaa asiansa unionin tuomioistuinten käsiteltäväksi ja oikeus tutustua niiden oikeuskäytäntöön heidän kielestään riippumatta. Käännettävät tekstit ovat hyvin erilaisia ja poikkeavat toisistaan erityisesti asian luonteen, alan, asiakirjatyypin, kielen, tyylin ja pituuden perusteella. Irlannin kielen oikeudellisen kääntämisen yksikön tehtävänä on kääntää tälle kielelle muun muassa unionin tuomioistuimen ja unionin yleisen tuomioistuimen tuomiot ja määräykset sekä julkisasiamiesten ratkaisuehdotukset. Se vastaa myös menettelyihin liittyvien tarvittavien oikeudenkäyntiasiakirjojen kääntämisestä.

Yksikössä toimii noin kolmekymmentä työntekijää: yksikön päällikkö, juristi-lingvistit, oikolukijat/kielentarkastajat ja hallintoavustajat.

Varallaololuettelon voimassaolo päättyy sen laatimisvuotta seuraavan vuoden joulukuun viimeinen päivä. Voimassaoloa voidaan jatkaa; siinä tapauksessa varallaololuetteloon merkityille hakijoille ilmoitetaan tästä.

I   TOIMENKUVA

Irlannin kielen oikeudellisen kääntämisen yksikön toiminnan organisointi, koordinointi ja johtaminen. Nämä pitävät sisällään muun muassa seuraavat työtehtävät:

| — | yksikön tavoitteiden vahvistaminen ja niiden saavuttamisen seuranta: vastuu laadusta kaikilla tuotantotasoilla, määräaikojen noudattaminen, työmäärän hallinta, kattavan kielivalikoiman organisointi, termityöskentelyn ohjaus |
| --- | --- |

—

yksikön tavoitteiden vahvistaminen ja niiden saavuttamisen seuranta: vastuu laadusta kaikilla tuotantotasoilla, määräaikojen noudattaminen, työmäärän hallinta, kattavan kielivalikoiman organisointi, termityöskentelyn ohjaus

| — | yksikön henkilöstöhallinnointi: osallistuminen uusien työntekijöiden rekrytointiin, vastaanottoon ja koulutukseen, työntekijöiden motivointi, yksikön henkilöstön urakehityksen seuranta (arviointi, pisteytys), koulutus, yhteistyö yksikön sisällä (ryhmähenki) |
| --- | --- |

—

yksikön henkilöstöhallinnointi: osallistuminen uusien työntekijöiden rekrytointiin, vastaanottoon ja koulutukseen, työntekijöiden motivointi, yksikön henkilöstön urakehityksen seuranta (arviointi, pisteytys), koulutus, yhteistyö yksikön sisällä (ryhmähenki)

| — | työskentelyn organisointi yksikössä: resurssien optimaalinen käyttö, työskentelytapojen valinta, valvominen ja parantaminen, käännöstyökalujen optimaalinen käyttö, työnjako, työskentelysääntöjen noudattaminen |
| --- | --- |

—

työskentelyn organisointi yksikössä: resurssien optimaalinen käyttö, työskentelytapojen valinta, valvominen ja parantaminen, käännöstyökalujen optimaalinen käyttö, työnjako, työskentelysääntöjen noudattaminen

| — | vastuu yksikön ulkoistamiskäytännöistä ja hankintailmoitusten seuranta edelleenvaltuutettuna |
| --- | --- |

—

vastuu yksikön ulkoistamiskäytännöistä ja hankintailmoitusten seuranta edelleenvaltuutettuna

| — | yksikön edustaminen: esittelyt vierailijoille, osallistuminen konferensseihin |
| --- | --- |

—

yksikön edustaminen: esittelyt vierailijoille, osallistuminen konferensseihin

| — | yhteistyö yksikön kielellä toimivien tuomioistuinten jäsenten kanssa |
| --- | --- |

—

yhteistyö yksikön kielellä toimivien tuomioistuinten jäsenten kanssa

| — | yhteistyö monikielisyyden pääosaston ja pääosaston yksikönpäällikköjen sekä toimielimen muiden ylemmän ja keskijohdon jäsenten kanssa, yhteisymmärryksessä eri hierarkian tasojen kanssa, monialaisten tai toimielinten välisten hankkeiden yhteydessä |
| --- | --- |

—

yhteistyö monikielisyyden pääosaston ja pääosaston yksikönpäällikköjen sekä toimielimen muiden ylemmän ja keskijohdon jäsenten kanssa, yhteisymmärryksessä eri hierarkian tasojen kanssa, monialaisten tai toimielinten välisten hankkeiden yhteydessä

| — | toimielinten väliseen yhteistyöhön osallistuminen |
| --- | --- |

—

toimielinten väliseen yhteistyöhön osallistuminen

| — | toissijaisesti erilaisten juridisten tekstien revisointi ja tarvittaessa kääntäminen irlanniksi. |
| --- | --- |

—

toissijaisesti erilaisten juridisten tekstien revisointi ja tarvittaessa kääntäminen irlanniksi.

Näiden työtehtävien hoitamiseksi hakijalta edellytetään sopeutumiskykyä sekä kykyä neuvotella ja kuunnella, jotta voidaan lisätä sisäistä synergiaa ja varmistaa yhtenäisyys pääosaston strategian kanssa, sekä organisointikykyä ja suurta avoimuutta muutoksille.

II   EDELLYTYKSET VALINTAMENETTELYYN OSALLISTUMISELLE

Hakijan on hakemusten jättämiselle asetettuun määräaikaan mennessä täytettävä kaikki seuraavat edellytykset:

1.   Yleiset edellytykset

| — | Hakijalla on jonkin unionin jäsenvaltion täydet kansalaisoikeudet |
| --- | --- |

—

Hakijalla on jonkin unionin jäsenvaltion täydet kansalaisoikeudet

| — | Hakija on täyttänyt kansallisen asevelvollisuuslainsäädännön mukaiset velvollisuutensa |
| --- | --- |

—

Hakija on täyttänyt kansallisen asevelvollisuuslainsäädännön mukaiset velvollisuutensa

| — | Hakija täyttää tehtävien hoitamisen edellyttämät hyvää mainetta koskevat vaatimukset |
| --- | --- |

—

Hakija täyttää tehtävien hoitamisen edellyttämät hyvää mainetta koskevat vaatimukset

2.   Erityiset edellytykset – tutkinnot, todistukset ja työkokemus

| — | Vähintään nelivuotisia yliopistotason opintoja vastaava koulutus, josta on osoituksena Irlannissa myönnetty tutkintotodistus oikeustieteestä tai vastaavalta alalta taikka Irlannissa myönnetty barristerin tai solicitorin tutkinto; vastaavat todistukset ja tutkinnot voidaan myös ottaa huomioon. |
| --- | --- |

—

Vähintään nelivuotisia yliopistotason opintoja vastaava koulutus, josta on osoituksena Irlannissa myönnetty tutkintotodistus oikeustieteestä tai vastaavalta alalta taikka Irlannissa myönnetty barristerin tai solicitorin tutkinto; vastaavat todistukset ja tutkinnot voidaan myös ottaa huomioon.

| — | Vähintään kuuden vuoden työkokemus yliopistotasolta sellaisella alalla, joka liittyy haettavan viran toimenkuvaan. |
| --- | --- |

—

Vähintään kuuden vuoden työkokemus yliopistotasolta sellaisella alalla, joka liittyy haettavan viran toimenkuvaan.

Arvioidessaan, onko hakija saavuttanut yliopistotason opintoja vastaavan tason, valintalautakunta ottaa huomioon tutkintotodistuksen myöntämishetkellä voimassa olleet säännöt.

Työkokemusta arvioidessaan valintalautakunta ottaa huomioon hakijoiden toimittamat olennaiset tiedot, joita ovat muun muassa:

| 1) | työn tehtävänimike, täsmällinen kuvaus työtehtävistä ja kesto |
| --- | --- |

1)

työn tehtävänimike, täsmällinen kuvaus työtehtävistä ja kesto

| 2) | alaisten määrä |
| --- | --- |

2)

alaisten määrä

| 3) | ylempien ja alempien organisaatiotasojen määrä ja samantasoisessa tehtävässä toimineiden henkilöiden määrä. |
| --- | --- |

3)

ylempien ja alempien organisaatiotasojen määrä ja samantasoisessa tehtävässä toimineiden henkilöiden määrä.

3.   Erityiset edellytykset – kielitaito

Hakijan on osattava
  vähintään kolmea unionin virallista kieltä
  :

| — | ensimmäinen kieli (pääkieli): täydellinen taito irlannin kielessä |
| --- | --- |

—

ensimmäinen kieli (pääkieli): täydellinen taito irlannin kielessä

| — | toinen kieli: hyvä taito jossakin Euroopan unionin 24 virallisesta kielestä, jonka on oltava muu kuin irlanti |
| --- | --- |

—

toinen kieli: hyvä taito jossakin Euroopan unionin 24 virallisesta kielestä, jonka on oltava muu kuin irlanti

| — | kolmas kieli: hyvä taito jossakin Euroopan unionin 24 virallisesta kielestä, jonka on oltava muu kuin ensimmäinen ja toinen kieli. |
| --- | --- |

—

kolmas kieli: hyvä taito jossakin Euroopan unionin 24 virallisesta kielestä, jonka on oltava muu kuin ensimmäinen ja toinen kieli.

Palvelukseen liittyvistä syistä toisen tai kolmannen kielen on oltava ranska.

Kilpailun ensimmäinen kieli vastaa sen kieliyksikön sisäistä työskentelykieltä, jota varten varallaololuettelo laaditaan ja jolle yksikön juristi-lingvistit kääntävät oikeudelliset asiakirjat. Koska yksikön päällikkö vastaa irlanniksi käännettävien tekstien laadusta ja hänen tehtävänään on toissijaisesti erilaisten juridisten tekstien revisointi ja tarvittaessa kääntäminen irlanniksi, hänellä on oltava täydellinen irlannin kielen taito.

Vaatimus siitä, että toisen tai kolmannen kielen on oltava ranska, on oikeutettu tästä kielestä laadittavien käännösten huomattavan määrän vuoksi. Koska yksikön päällikkö vastaa käännösten laadusta, on välttämätöntä, että hän ymmärtää käännösten alkukieltä. Jotta voidaan arvioida, ovatko hakijat välittömästi toimintakykyisiä, edellytyksenä on, että toinen kirjalliseen kokeeseen kuuluvista teksteistä laaditaan ranskan kielellä ja suullinen koe järjestetään ranskaksi.

III   LUETTELO HAKIJOISTA

Luettelo hakijoista, jotka ovat toimittaneet hakemuksensa vaaditussa muodossa ja asetetussa määräajassa, toimitetaan valintalautakunnalle yhdessä hakemusasiakirjojen kanssa.

Tässä vaiheessa hakumenettelyn ulkopuolelle jätetään hakijat, jotka ovat lähettäneet hakemusasiakirjat (hakulomake ja liitteet) määräajan päätyttyä ja/tai jotka eivät ole käyttäneet pakollista hakulomaketta.

IV   REKRYTOINTIPOLITIIKKA

Euroopan unionin tuomioistuin takaa hakijoiden ansioiden vertailuun perustuvat yhdenvertaiset mahdollisuudet sekä kaikkien avoinna olevaa virkaa hakevien henkilöiden yhdenvertaisen kohtelun. Tuomioistuin haluaa aktiivisesti kannustaa viran hakemiseen maantieteellisesti mahdollisimman kattavasti EU:n jäsenvaltioiden kansalaisia, jotka ammatilliselta taustaltaan edustavat erilaista kokemusta, asiantuntemusta ja osaamista.

Hakijaa, jonka toimintarajoite tai terveydellinen tilanne haittaa kokeisiin osallistumista, kehotetaan ottamaan yhteyttä rekrytoinnista ja urakehityksestä vastaavaan yksikköön (candidatures.concours@curia.europa.eu) heti hakemusta jätettäessä, jotta kyseinen yksikkö voi järjestää henkilöstösääntöjen 1 d artiklan mukaisesti tarpeellisia mukautuksia, joilla mahdollistetaan se, että hakija voi osallistua valintakokeisiin. Tätä tarkoitusta varten hakijaa voidaan pyytää lähettämään unionin tuomioistuimen työterveysyksikölle kansallisen viranomaisen laatima todistus tai lääkärintodistus, jonka perusteella tarvittavat mukautukset voidaan järjestää.

Tietosuojaa koskevia seikkoja on käsitelty luottamuksellisuutta koskevassa erillisessä selosteessa https://curia.europa.eu/jcms/jcms/P_95038/

V   HYVÄKSYMINEN VALINTAKOKEISIIN

Valintalautakunta tutkii edellä III kohdassa tarkoitettuun luetteloon merkittyjen hakijoiden hakemusasiakirjat hakemusten viimeiseen jättöpäivään mennessä toimitettujen hakulomakkeiden ja niiden liitteiden perusteella ja laatii luettelon niistä hakijoista, jotka täyttävät kilpailuilmoituksen II kohdassa mainitut edellytykset ja jotka saavat osallistua valintakokeisiin.

Tässä vaiheessa menettelyn ulkopuolelle jätetään hakijat, jotka eivät täytä kilpailuilmoituksen II kohdassa vaadittuja edellytyksiä tai jotka eivät ole toimittaneet ilmoitettuja tietoja tukevia asianmukaisia liitteitä PDF-muodossa asetetussa määräajassa.

Kaikille hakijoille ilmoitetaan kirjallisesti heitä koskevista johtopäätöksistä, jotka valintalautakunta on tehnyt tutkittuaan heidän hakemusasiakirjansa.

Hyväksytyt hakijat kutsutaan osallistumaan kirjalliseen kokeeseen sekä mahdollisesti suulliseen kokeeseen pääsääntöisesti Luxemburgissa.

VI   HAKEMUSTEN UUDELLEENKÄSITTELY

Hakija voi pyytää hakemuksensa uudelleenkäsittelyä kymmenen kalenteripäivän kuluessa siitä, kun hänelle ilmoitettiin, että hänen hakemustaan ei ole hyväksytty, jos hän katsoo, että on tapahtunut virhe.

Uudelleenkäsittelyä koskeva pyyntö, jossa mainitaan kilpailun numero, on osoitettava sähköpostiosoitteeseen candidatures.concours@curia.europa.eu.

VII   KIRJALLINEN KOE

Hakijoiden on laadittava kirjallisessa kokeessa kaksi tekstiä, toinen irlanniksi ja toinen ranskaksi, ja niiden perusteella arvioidaan heidän kykyään johtaa suurta hallinnollista yksikköä sekä heidän arviotaan haasteista, joita liittyy oikeudellisten tekstien kääntämiseen kansainvälisessä järjestössä.

Kokeen arvioitu kesto: 3 tuntia 30 minuuttia.

Kokeen pisteytys: 0–40 pistettä. Kaikki kokeet, joista saatu arvosana on alle 20 pistettä, hylätään.

Kirjalliset kokeet järjestetään samanaikaisesti kaikille hakijoille kutsussa ilmoitettuna päivänä ja aikana (1).

Hakijat suorittavat nämä kokeet tietokoneella (2).

Valintalautakunta arvioi kirjalliset kokeet anonymisoidusti.

VIII   SUULLINEN KOE

Suulliseen kokeeseen voivat osallistua hakijat, jotka ovat saaneet vähintään 50 prosenttia kirjallisen kokeen pisteistä.

Kullekin hakijalle ilmoitetaan kirjallisesti häntä koskevista valintalautakunnan johtopäätöksistä.

Koe koostuu valintalautakunnan haastattelusta, jonka avulla arvioidaan hakijoiden taitoja, heidän motivaatiotaan ja kykyään sopeutua hoidettaviin tehtäviin sekä heidän yleistä tietämystään ja kielitaitoaan.

Koe järjestetään ranskaksi.

Kokeen arvioitu kesto: 1 tunti.

Kokeen pisteytys: 0–60 pistettä. Kaikki kokeet, joista saatu arvosana on alle 30 pistettä, hylätään.

IX   KOKEIDEN UUDELLEENTARKASTELU

Hakija voi pyytää kokeensa uudelleentarkastelua kymmenen kalenteripäivän kuluessa siitä, kun hänelle ilmoitettiin, että hän ei ollut saanut kokeesta edellytettyä vähimmäispistemäärää, jos hän katsoo, että on tapahtunut virhe.

Uudelleentarkastelua koskeva pyyntö, jossa mainitaan kilpailun numero, on osoitettava sähköpostiosoitteeseen candidatures.concours@curia.europa.eu.

X   MERKITSEMINEN VARALLAOLOLUETTELOON

Kolme parasta hakijaa, jotka ovat saaneet vähintään 50 prosenttia kummastakin kokeesta vaadituista pisteistä, merkitään aakkosjärjestyksessä varallaololuetteloon.

Hakijoita pyydetään huomioimaan, että varallaololuetteloon merkitseminen ei takaa nimittämistä yksikön päälliköksi.

XI   HAKEMUKSEN JA LIITTEIDEN JÄTTÄMINEN

| 1. | Henkilöiden, jotka haluavat osallistua tähän kilpailuun, on toimitettava hakemuksensa hakulomakkeella, joka julkaistaan kilpailuilmoituksen kanssa samaan aikaan unionin tuomioistuimen sisäisellä verkkosivulla, Curia-sivustolla ja toimielinten välisessä portaalissa. |
| --- | --- |

1.

Henkilöiden, jotka haluavat osallistua tähän kilpailuun, on toimitettava hakemuksensa hakulomakkeella, joka julkaistaan kilpailuilmoituksen kanssa samaan aikaan unionin tuomioistuimen sisäisellä verkkosivulla, Curia-sivustolla ja toimielinten välisessä portaalissa.

| 2. | Kyseinen hakulomake, tutkintotodistuksia ja työkokemusta koskevat liitteet sekä jäljennös henkilökortista tai passista, jonka on oltava voimassa hakemusten viimeisenä jättöpäivänä, on toimitettava PDF-muodossa (mitään muuta muotoa ei hyväksytä) viimeistään 29. syyskuuta 2023 kello 17.00 Luxemburgin aikaa sähköpostiosoitteeseen candidatures.concours@curia.europa.eu. |
| --- | --- |

2.

Kyseinen hakulomake, tutkintotodistuksia ja työkokemusta koskevat liitteet sekä jäljennös henkilökortista tai passista, jonka on oltava voimassa hakemusten viimeisenä jättöpäivänä, on toimitettava PDF-muodossa (mitään muuta muotoa ei hyväksytä) viimeistään 29. syyskuuta 2023 kello 17.00 Luxemburgin aikaa sähköpostiosoitteeseen candidatures.concours@curia.europa.eu.

| 3. | Hakijoita pyydetään huomioimaan, että heidän on toimitettava samaan määräaikaan mennessä jäljennökset kaikista todistuksia ja työkokemusta toimielimissä ja niiden ulkopuolella koskevista liitteistä. Valintalautakunta voi ottaa huomioon ainoastaan nämä liitteet laatiessaan luettelon kokeisiin hyväksytyistä hakijoista. |
| --- | --- |

3.

Hakijoita pyydetään huomioimaan, että heidän on toimitettava samaan määräaikaan mennessä jäljennökset kaikista todistuksia ja työkokemusta toimielimissä ja niiden ulkopuolella koskevista liitteistä. Valintalautakunta voi ottaa huomioon ainoastaan nämä liitteet laatiessaan luettelon kokeisiin hyväksytyistä hakijoista.

| 4. | Ansioluettelon ei voida missään tapauksessa katsoa olevan tällainen liite. |
| --- | --- |

4.

Ansioluettelon ei voida missään tapauksessa katsoa olevan tällainen liite.

| 5. | Hakijat eivät voi missään tapauksessa vedota asiakirjoihin, hakemuksiin, ilmoituslomakkeisiin ym., jotka on toimitettu aikaisempien hakemusten yhteydessä ja/tai jotka ovat heitä koskevassa henkilökansiossa unionin tuomioistuimessa. |
| --- | --- |

5.

Hakijat eivät voi missään tapauksessa vedota asiakirjoihin, hakemuksiin, ilmoituslomakkeisiin ym., jotka on toimitettu aikaisempien hakemusten yhteydessä ja/tai jotka ovat heitä koskevassa henkilökansiossa unionin tuomioistuimessa.

XII   TIETOJA ASEMAPAIKASTA PALVELUKSEENOTON YHTEYDESSÄ SEKÄ MAHDOLLISUUDESTA PYYTÄÄ SIIRTOA

Varallaololuetteloon otetut kilpailun läpäisseet hakijat voidaan ottaa koeajalla oleviksi virkamiehiksi ainoastaan Euroopan unionin tuomioistuimen palvelukseen. Kahden vuoden kuluttua varallaololuettelon laatimisesta varallaololuetteloon otetut kilpailun läpäisseet hakijat voidaan unionin tuomioistuimen suostumuksella ottaa myös muiden Luxemburgissa toimivien unionin toimielinten ja virastojen palvelukseen Luxemburgiin.

Euroopan unionin henkilöstösääntöjen 29 artiklan 1 kohdan a alakohdan i ja b alakohdassa määrätään virkamiehen mahdollisuudesta pyytää milloin tahansa uransa aikana sisäistä siirtoa samassa unionin toimielimessä tai virastossa taikka siirtoa toiseen unionin toimielimeen tai virastoon.

Hakijoiden huomio kiinnitetään kuitenkin siihen, että yksikön tarpeet huomioon ottaen

| — | ensimmäisten kolmen palvelusvuoden aikana henkilön tultua palvelukseen koeajalla olevaksi virkamieheksi siirto toiseen unionin toimielimeen tai virastoon ilman asemapaikan vaihtumista on mahdollista vain poikkeuksellisissa ja asianmukaisesti perustelluissa tapauksissa |
| --- | --- |

—

ensimmäisten kolmen palvelusvuoden aikana henkilön tultua palvelukseen koeajalla olevaksi virkamieheksi siirto toiseen unionin toimielimeen tai virastoon ilman asemapaikan vaihtumista on mahdollista vain poikkeuksellisissa ja asianmukaisesti perustelluissa tapauksissa

| — | ensimmäisten neljän palvelusvuoden aikana henkilön tultua palvelukseen koeajalla olevaksi virkamieheksi siirto saman toimielimen tai viraston sisällä ja siirto toiseen unionin toimielimeen tai virastoon siten, että asemapaikka vaihtuu, on mahdollista vain poikkeuksellisissa ja asianmukaisesti perustelluissa tapauksissa. |
| --- | --- |

—

ensimmäisten neljän palvelusvuoden aikana henkilön tultua palvelukseen koeajalla olevaksi virkamieheksi siirto saman toimielimen tai viraston sisällä ja siirto toiseen unionin toimielimeen tai virastoon siten, että asemapaikka vaihtuu, on mahdollista vain poikkeuksellisissa ja asianmukaisesti perustelluissa tapauksissa.

Uusilla palvelukseen otetuilla virkamiehillä on näet oltava tilaisuus integroitua mahdollisimman hyvin heidät palkkaavan toimielimen tai viraston ja asemapaikan työkulttuuriin ja työympäristöön voidakseen hoitaa tehtävänsä parhaalla mahdollisella tavalla.

Palvelukseen ottavat toimielimet tai virastot käyttävät voimavaroja uusien virkamiesten vastaanottoon, koulutukseen ja integroimiseen sekä näissä toimielimissä tai virastoissa että asemapaikassa. Tästä syystä on varmistettava tietty jatkuvuus ja ennustettavuus viranhoidossa takaamalla uusien palvelukseen otettujen virkamiesten vähimmäispalveluksessaoloaika sekä palvelukseen ottavassa toimielimessä tai virastossa että asemapaikassa.

Siirtoa toiseen toimielimeen tai virastoon koskevassa tapauksessa edellytetään aina sekä palvelukseen ottavan toimielimen tai viraston että vastaanottavan toimielimen tai viraston suostumusta.

XIII   TIEDOTUS HAKIJOILLE

Tämä kilpailu järjestetään yhden viran täyttämiseksi.

Tätä palvelukseenottomenettelyä koskeva kaikki kirjeenvaihto on osoitettava sähköpostiosoitteeseen Candidatures.concours@curia.europa.eu. Hakijoiden kilpailua koskevat suorat tai välilliset yhteydenotot valintalautakuntaan on ehdottomasti kielletty kilpailusta poissulkemisen uhalla.

Hyväksytty 8 päivänä kesäkuuta 2023.

---

(1)  Tähän voidaan myöntää poikkeus lääketieteellisten syiden perusteella, mikäli niistä esitetään lääkärintodistus.

(2)  Tarkemmat tiedot hakijoiden käyttöön annettavista näppäimistöistä ilmoitetaan kutsussa kirjallisiin kokeisiin.

---